466 RurTEez. 
toti circumpositum cumque ipso concretum , quoniam observatur in pistillo secto 
substantia duplex, altera centralis, carnosa, grisea, loculis excavata , altera priori 
circumposita , basi incrassata , glanduloso-carnosa , pallidé lutescens. Non-ne hinc 
ovarii stylique unitas, loculis intrà discum arcte coërcitis et sic coalescentibus ? 
Quo charactere Cyminosma recedit à plerisque Rutaceis multicoccis, quibus acce- 
dit contrà situ ovulorum alterius ascendentis, alterius appensi (1). 
DIOSMEÆ. 
DIOSMEÆ r1eræQue. R. Brown.—RUTACEZÆ r1eræque. DC. prodr. 
Flores hermaphroditi, regulares aut irregulares. Calix 4-5-divi- 
sus. Petala , nunc totidem , libéra vel in corollam pseudo-monope- 
talam coalita, nunce rarissimè nulla; præfloratio plerümque contorto- 
convolutiva, rarissimè subvalvata. Stamina petalorum numero 
æqualia vel dupla, aut abortu pauciora, hypogyna rariùs-ve peri- 
gyna. Discus seu urceolus pistillum cingens , liber aut calicis basi 
adnatus, sæpè nullus. Ovaria sessilia aut gynophoro imposita, nu- 
mero petalorum æqualia aut pauciora , nunc inter se connata , nunc 
omnind aut partim distincta : ovula in singulis 2 juxtaposila aut 
superposita , rarissimè 4. Styli ovariorum numero, omninÿ aut apice 
tantüm connati. Stigma æquale aut latins, sulcis lobis-ve tot quot 
styli exstant notatum. Fructus è capsulis 5-1 conflatus, iisdem, vel 
distinctis multiplex, vel rariùs inter se coalitis quasi simplex. En- 
docarpium à sarcocarpio introrsum dehiscente 2-valvi omnind solu- 
bile, ipsum 2-valve, valvis basi hiantibus et membranà connexis 
seminiferà. Semina geminata aut solitaria , integumento testaceo. 
———————_———_———— —…—…—…——… … ….….… .….…"…—…——.——————— 
(1) Ovula tamen solitaria, pendula, teste Lindley, qui prætereà stigma bilobum 
lobis obsolete fissis describit, staminum situm confirmat, et, auctoritate Roberti 
Bron fretus , GELAM lanceolatam Loureir. , Ximeniæ dubie consociatam à Will- 
denow et de Candolle , certe conspecificam asserit Jamboliféræ pedunculatæ L., 
quamvis drupà uniloculari instructam ex auctoris descriptione. Vid. Report on the 
new or rare plants which have flowered in the garden of the horticult. Soc. at 
Chiswick, by J. Lindley. (From the hortic. Transact. , 1825, p. 10.) 
